Kylian Mbappé

Kylian Mbappé Lottin (sündinud 20. detsembril 1998 Pariisis) on Prantsusmaa jalgpallur, kes mängib ründajana Real Madrid CF-is ja Prantsusmaa jalgpallikoondises.

Mbappé paistis silma juba noorelt, kui mängis noorteakadeemiates AS Bondys, INF Clairefontaine'is ja Monacos, millest viimase reservmeeskonnas tegi ta ka oma debüüdi elukutseliste tasemel. Mbappést sai 2016.–2017. aasta hooajal Monaco esindusmeeskonna algkoosseisu tugitala, samal hooajal aitas ta oma koduklubi 17 aasta jooksul esimest korda Prantsuse kõrgliiga võitmiseni. Järgneval hooajal liitus ta PSG-ga, tehing sõlmiti algselt küll laenulepingu alusel, kuid hilisem 180 miljoni euro suurune üleminekusumma oli juba kokku lepitud. See üleminek tegi temast läbi aegade kõige suurema summa eest klubi vahetanud teismelise ning kokku üleminekusummalt teise jalgpalluri läbi aegade.

Mbappé tegi oma koondisedebüüdi täiskasvanute tasemel Prantsusmaa koondises märtsis 2017, varem oli ta esindanud kodumaad U17 ja U19 tasemel. 2018. aasta MMil Peruu vastu löödud väravaga sai temast 19-aastaselt läbi aegade noorim prantsuse väravalööja maailmameistrivõistlustel. 

 Klubikarjäär 
Pärast mängimist AS Bondy ja INF Clairefontaine akadeemias liitus Kylian Mbappé Monacoga. Ta tegi debüüdi esimeeskonnas 2. detsembril 2015 Ligue 1 mängus SM Caeni vastu, mis lõppes 1:1 viigiga. Ta sai 16 aasta ja 347 päeva vanuselt Monaco kõige noorimaks debütandiks."Kylian Mbappe: the Monaco teen who might be Europe's most wanted youngster". FourFourTwo. 3.9.2016. Vaadatud 1.7.2018 Esimese värava lõi ta Monaco särgis 20. veebruaril 2016 mängus Troyes' vastu, saades 17 aasta ja 62 päeva vanuselt Monaco noorimaks väravalööjaks.

Hooajal 2016–2017 tuli Monaco Prantsusmaa meistriks. Mbappé lõi 15 väravat 29 liigamänguga ja oli sel hooajal Radamel Falcao järel Monaco paremuselt teine väravakütt. Lisaks valiti ta Prantsusmaa kõrgliiga hooaja sümboolsesse koosseisu.

2017. aastal suundus ta laenule Paris Saint-Germainis. 27 liigamänguga lõi ta 13 väravat ning tuli teist korda Prantsusmaa meistriks. Lisaks võideti sel hooajal Paris Saint-Germainiga Prantsusmaa karikas ja liigakarikas. 2018. aastal sõlmis ta klubiga püsiva lepingu. Hooajal 2018–19 lõi ta liigas 33 väravat, millega oli liiga suurim väravakütt. Kolmandat hooaega järjest tuli ta Prantsusmaa meistriks ning valiti hooaja sümboolsesse koosseisu ja parimaks noormängijaks, lisaks hooaja parimaks mängijaks.

 Koondisekarjäär 
2016. aastal tuli Mbappé Prantsusmaa noortekoondisega Euroopa alla 19-aastaste meistriks. Ta lõi turniiril viis väravat ja valiti turniiri sümboolsesse koosseisu.

Debüüdi Prantsusmaa rahvuskoondises tegi ta 25. märtsil 2017 MM-i valikmängus Luksemburgi vastu. Ta sai sellega nooruselt Prantsusmaa teiseks debütandiks. Esimese värava rahvuskoondises lõi ta 31. augustil 2017 MM-i valikmängus Hollandi vastu.

2018. aasta maailmameistrivõistluste teises alagrupimängus lõi ta värava Peruu vastu, tuues Prantsusmaale minimaalse 1:0 võidu. Ta sai sellega noorimaks Prantsuse mängijaks, kes on suurturniiril värava löönud."Mbappe karjääri esimene MM-värav kindlustas Prantsusmaale edasipääs". 21.6.2018. Vaadatud 1.7.2018 Kaheksandikfinaalis lõi ta Argentina vastu kaks väravat, tuues Prantsusmaale 4:3 võidu."Prantsusmaa alistas väravatesajus Argentina". sport.err.ee. 30.6.2018. Vaadatud 1.7.2018 Neljanda värava lõi ta finaalis Horvaatia vastu. Horvaatia alistati 4:2 ja tuldi teist korda maailmameistriks."FOTOD | MM-finaalis nähti kuut väravat, maailmameistriks krooniti Prantsusmaa". sport.err.ee. 15.7.2018. Vaadatud 18.7.2018 Mbappé valiti lisaks turniiri parimaks noormängijaks."2018 FIFA World Cup Russia™ - News - Golden consolation for magical Modric - FIFA.com". www.fifa.com. 16.7.2018. Vaadatud 18.7.2018

2022. aasta maailmameistrivõistlustel oli ta kaheksa väravaga suurim väravakütt.

 Saavutused 
Monaco
Ligue 1: 2016–17

Paris Saint-Germain
Ligue 1: 2017–18, 2018–19, 2019–20, 2021–22
Coupe de France: 2017–18, 2019–20, 2020–21
Coupe de la Ligue: 2017–18, 2019–2020
Trophée des Champions: 2019, 2020
UEFA Meistrite Liiga: Teine koht 2019–20

 Viited 

 Välislingid 

 Profiil Prantsuse Jalgpalliliidu kodulehel

Kategooria:Prantsusmaa jalgpallurid
Kategooria:AS Monaco FC jalgpallurid
Kategooria:Paris Saint-Germaini jalgpallurid
Kategooria:Ligue 1 mängijad
Kategooria:Auleegioni rüütlid
Kategooria:Sündinud 1998